Laguna 75 | LekkeSlaap
Laguna 75 is 'n lieflike selfsorgwoonstel in 'n veilige kompleks in Uvongo. Dié Suidkusdorpie bied sonnige strande, natuurlike woude en subtropiese klimaat.
Dié woonstel het 'n gedeeltelike see-uitsig en beskik oor 3 slaapkamers met slaapplek vir 6. Die hoofslaapkamer het 'n koningingrootte-bed en 'n en suite-badkamer met 'n bad en stort. Die tweede slaapkamer het ook 'n koningingrootte-bed en die derde slaapkamer het 2 enkelbeddens. Die tweede badkamer het 'n hoekbad en 'n stort.
Die kombuis is toegerus met 'n yskas-vrieskas, stoof, oond, mikrogolf, wasmasjien, tuimeldroër en toonbank met stoele. Die leefarea het lugversorging, 'n gemaklike sitkamerstel, TV en 'n privaat stoep met 'n etenstafel vir 8.
Daar is onderdakparkeerplek vir 1 voertuig en 'n tweede voertuig kan in die besoekersparkeerarea parkeer. Die kompleks bied 24 uur-sekuriteit, 'n wassery, gemeenskaplike swembad en toegangbeheer.